Eila Torvela

Eila Torvela (1. syyskuuta 1958 Ii – 9. syyskuuta 1997 Laukaa) oli suomalainen iskelmälaulaja. Iistä lähtöisin oleva Torvela teki 1970-luvulla ensimmäiset levytyksensä Perämeren helmi ja Iijoen jenkka. Hän tuli tunnetuksi suomalaisille vuonna 1984 kappaleella Hulivilityttö. Torvelan muita tunnettuja levytyksiä ovat Köyhä ja savolainen, Uolevi, Suomi-poika, Hevostytön humppa sekä Blue velvet. Hänen viimeiseksi levytyksekseen jäi Kännykkäseriffi vuodelta 1997.

1990-luvun alussa Torvela toimi TV2:n viihdeohjelman Kansanhuvit juontajana. Hän oli ideoinut tämän ohjelmaformaatin itse ja ohjelma saavutti Torvelan juontokaudella kaikista suurimmat katsojalukunsa. 1990-luvulla Torvela esiintyi paljon yhdessä libanonilaisen aviomiehensä Johnny Francisin kanssa. 

Torvelan viimeisiä vuosia varjostivat reistaileva terveys ja taloudelliset vaikeudet. Hän kuoli sairauskohtaukseen ollessaan kuntoutuksessa Laukaassa.

Diskografia 
 Perämeren helmi ja Iijoen jenkka (1979)
 Mä olen vapaa (1982)
 Hulivilityttö (1984)
 Hevostyttö (1986)
 Eila Torvela (1989)
 Eila Torvela & Johnny (1992)
 Kännykkäseriffi (1997)

Lähteet

Aiheesta muualla
 
 Tuttu juttu: Eila Torvela ja Johnny Francis (Yle Elävä arkisto)

Suomalaiset iskelmälaulajat
Vuonna 1958 syntyneet
Vuonna 1997 kuolleet